વિજાપુર તાલુકા સહિત મહેસાણા જિલ્લાના ખેડૂતો માટે આનંદના સમાચાર એવા મગફળીના ખરીદ કેન્દ્રની મળતી વિગતો અનુસાર મગફળીના મબલખ ઉત્પાદનને લઈ બટાકા બાદ મગફળીના ભાવ તળિયે જતાં ખેડૂતોની પરિસ્થિતિ અને માગણીને ધ્યાને લઈ રાજ્ય સરકાર દ્વારા મગફળીના ટેકાના ભાવે ખરીદવાનો નિર્ણય કરીને સમગ્ર મહેસાણા જિલ્લામાં મગફળીનું ખરીદ કેન્દ્ર ચાલુ કરવા માટે વિજાપુર  બજાર સમિતિના ચેરમેન રમણભાઈ પટેલ ડિરેક્ટર અને તાલુકા ભાજપ પ્રમુખ રાજુભાઈ પટેલ દ્વારા રાજ્ય સરકાર સમક્ષ રજૂઆતો કરતા જિલ્લામાં વિજાપુર બજાર સમિતિને મગફળીને ટેકાના ભાવે ખરીદ કરવાનું કેન્દ્ર ફાળવાયું હતું અને સોમવારના રોજ વિજાપુર ખાતે મગફળી ખરીદકેન્દ્ર ચાલુ કરીને મગફળીને ખરીદવાનું ચાલુ કરાતાં સવારથી જ અત્રેના તમાકુ માર્કેટયાર્ડમાં વિજાપુર તાલુકો સહિત જિલ્લાના ખેડૂતો પોતાનો મગફળીનો પાક લઈને લાઈન લગાવી હતી.